എലിസബത്ത് ചെസ്സർ

എലിസബത്ത് മക്ഫർലെയ്ൻ ചെസ്സർ (മുമ്പ്, സ്ലോൺ;  ജീവിതകാലം: 18 മെയ് 1877 - 16 ഫെബ്രുവരി 1940) ഒരു ബ്രിട്ടീഷ് ഫിസിഷ്യനും  പ്രത്യേകിച്ച് സ്ത്രീകളുടെ ആരോഗ്യത്തെക്കുറിച്ച് എഴുതുകയും പ്രസംഗിക്കുകയും ചെയ്തിരുന്ന ഒരു മെഡിക്കൽ ജേണലിസ്റ്റുമായിരുന്നു.

 ആദ്യകാലം 
എലിസബത്ത് മക്ഫർലെയ്‌ന്റെയും സാമുവൽ സ്ലോണിന്റെയും മകളായി ഗ്ലാസ്‌ഗോയിലാണ് എലിസബത്ത് മക്ഫർലെയ്ൻ സ്ലോൺ ജനിച്ചത്. അവളുടെ പിതാവ് ഒരു വൈദ്യനായിരുന്നു.  ഗ്ലാസ്‌ഗോയിലെ ക്വീൻ മാർഗരറ്റ് കോളേജിൽ ചേർന്ന അവർക്ക് അവിടെനിന്ന് 1901-ൽ MB, ChB എന്നീ ബിരുദങ്ങൾ ലഭിച്ചു. 1919-ൽ അവൾ ഗ്ലാസ്‌ഗോയിൽ നിന്ന് "ബ്രസ്റ്റ് ഫീഡിംഗ്: ഫാരഡൈസേഷൻ ഓഫ് ദ മാമ്മറി ഗ്ലാൻസ്" എന്ന പ്രബന്ധം സമർപ്പിക്കുകയും മെഡിക്കൽ ബിരുദം നേടുകയും ചെയ്തു.

 കരിയർ 
ഇരുപത് വർഷത്തോളം ഗ്ലാസ്‌ഗോ ഹെറാൾഡിൽ സ്ഥിരമായി എഴുതിയിരുന്നന എലിസബത്ത് ചെസ്സർ ഒരു പ്രശസ്ത മെഡിക്കൽ ജേണലിസ്റ്റായി. 1914 ആയപ്പോഴേക്കും മാതൃത്വം, ലൈംഗിക വിദ്യാഭ്യാസം, ശിശുപരിപാലനം എന്നീ വിഷയങ്ങളിൽ നിരവധി ലേഖനങ്ങളും പുസ്തകങ്ങളും അവർ പ്രസിദ്ധീകരിച്ചിരുന്നു. 1914-ൽ മുഴുവൻ സമയ മെഡിക്കൽ പ്രാക്ടീസിലേക്ക് മടങ്ങിയ ചെസർ ഹാർലി സ്ട്രീറ്റിൽ ഡോക്ടറെന്ന നിലയിൽ ഒരു വിലാസം നേടി.

 സ്വകാര്യ ജീവിതം 
എലിസബത്ത് സ്ലോൺ 1902-ൽ സ്റ്റെനെറ്റ് ചെസ്സറിനെ വിവാഹം കഴിച്ചു. അവർക്ക് പിൽക്കാലത്ത് ഡോക്ടർമാരാകുകയും രണ്ടാം ലോകമഹായുദ്ധസമയത്ത് റോയൽ ആർമി മെഡിക്കൽ കോർപ്സിൽ സേവനമനുഷ്ഠിക്കുകയും ചെയ്തിരുന്ന  സ്റ്റെനെറ്റ് സ്ലോൺ ചെസ്സർ സാമുവൽ ജോൺ ചെസ്സർ എന്നീ രണ്ട് ആൺമക്കളുണ്ടായിരുന്നു. എലിസബത്ത് സ്ലോൺ ചെസ്സർ 1940-ൽ ലണ്ടനിലെ അവളുടെ ഭവനത്തിൽവച്ച് 62 വയസ്സുള്ളപ്പോൾ മരിച്ചു.

 അവലംബം